Elliot Page

Elliot Page, pred tranzíciou Ellen Pageová, celým menom Ellen Philpottsová-Pageová (; * 21. február 1987, Halifax, Nové Škótsko, Kanada) je kanadský herec. Známym sa stal predovšetkým hlavnou ženskou rolou v dramatickej komédii Juno: Nezrelá na dieťa z roku 2007, za ktorú bol nominovaný na Oscara. Vo februári 2014 ohlásil coming out, keď sa ako lesbická žena prihlásil k svojej sexuálnej orientácii. V decembri 2020 potom uverejnil informácie o svojej transgender identite, sprevádzané zmenou mena na Elliot.

 Detstvo a mladosť 
Page sa narodil 21. februára 1987 Halifaxe. Narodil sa ako Ellen Philpottsová-Pageová . Jeho rodičia boli učiteľka francúzštiny Martha Philpottsová a grafický dizajnér Dennis Page. Rodičia sa rozviedli keď Page nemal ešte dva roky.

Už v útlom detstve vedel, že je chlapec. Písaval zaľúbené listy a podpisoval ich ako Jason. V šiestich rokoch sa matky opýtal „Mama, môžem byť chlapec?“

Až do 10. triedy chodil na Halifax Grammar School, nejaký čas strávil na Queen Elizabeth High School a v roku 2005 školu ukončil na Shambhala School. Následne strávil dva roky v Toronte, študujúc v programe Interact Program na Vaughan Road Academy, spolu s blízkym priateľom a kanadským hercom Mark Rendall. Svoje divadelné vzdelanie začal v Neptun Theatre School.

 Herecká kariéra 
 Začiatky 
Hereckú kariéru odštartoval v televíznom filme Pit Pony a v seriáli Trailer Park Boys, pred kamerou prvýkrát v roku 1997, vo veku desať rokov. Vo filme od CBC Television, Pit Pony Page hral úlohu Maggie Maclean, Z filmu Pit Tony bola vytvorená televízna séria rovnakého názvu, ktorá bola vysielaná od 1999 do 2000. Za túto rolu bol nominovaný na Young Artist Award. V roku 2002 Page hral rolu Joanie vo filme Marion Bridge, ktorý bol jeho prvý celovečerný film. V rovnakom roku bol obsadený do role Treena Lahey v televíznej série Trailer Park Boys, túto rolu hral v piatich častiach. V roku 2003 mal role vo filmoch Touch & Go a Love That Boy, ako aj v televíznych filmoch Homeless to Harvard: The Liz Murray Story a Ghost Cat. Za Ghost Cat vyhral Gemini Award za najlepšie účinkovanie v programe alebo seriáli pre deti alebo mládež. V roku 2004 Page hral v dráme Wilby Wonderful, za ktorú vyhral ocenenie na filmovom festivale Atlantic Film Festival a bol nominovaný na ocenenie Genie Award. V roku 2004 mal tiež opakujúcu úlohu v prvej sérii seriálu ReGenesis, jeho postava, Lilith Sandström, bola dcérou hlavného hrdinu seriálu.

 Po roku 2005 
V roku 2005 Page získal uznanie za rolu vo filme V pasci, kde hral Hayley Stark, mladé dievča, ktoré drží pedofila ako rukojemníka. 

V šestnástich rokoch dostal rolu v nezávislom filme nakrúcanom v Európe Mouth to Mouth. Natočil film Americký zločin, založený na skutočnom príbehu Sylvie Likensovej. Spolu s ním sa vo filme objavila aj Catherine Keenerová. Premiéru mal v roku 2007 na filmovom festivale Sundance.

Page bol producentom a moderátorom v sérii Gaycation, ktorá mapovala životy LGBTQ komunít vo svete.

 Súkromný život 
Počas nakrúcania filmu Juno sa Page zblížil s herečkou Oliviou Thirlbyovou.

V polovici februára 2014 vystúpil na konferencii o zdravom živote LGBT mládeže v Las Vegas a zverejnil oficiálne svoju homosexuálnu orientáciu. 

V novembri 2017 Page priznal, že režisér Brett Ratner ho vyoutoval pri stretnutí s hercami a uťahoval si z jeho sexuálnej orientácie pri natáčaní filmu X-Men:The Last Stand.

3. januára 2018 Elliot Page uzavrel manželstvo s tanečníčkou a choreografkou Emmou Portner. Pár bol od leta 2020 odlúčený a v januári 2021 Page požiadal súd v New Yorku o rozvod. Page a Portner ostávajú priatelia.

1. decembra 2020 oznámil, že je transgender a prijal meno Elliot: „Pozdravujem priatelia, chcem vám oznámiť, že som trans, prijímam oslovenie on/oni a moje meno je Elliot. Cítim sa šťastný, že to môžem napísať. Že tu môžem byť. Že som dospel do tohto štádia môjho života.“

Pri porovnaní svojej situácie pred tranzíciou a po nej pre Vanity Fair odpovedal „Najdôležitejší rozdiel je, že som schopný jednoducho existovať [...] jednoducho existovať sám so sebou, ako povedzme byť schopný sedieť sám so sebou. Už nie som neustále rozptýlený, [myslím] všetky tie veci čo nie sú ani vedomé, ani nie sú príliš zjavné. Prvýkrát ani neviem odkedy som schopný sedieť len tak sám so sebou, byť sám, byť produktívny a byť kreatívny. Je to veľké zjednodušenie povedať to takto, ale som spokojný. Cítim významný rozdiel v mojej schopnosti prosto existovať - a nielen zo dňa na deň, ale z okamihu na okamih.“

V máji 2021 Page priznal psychologické problémy kvôli potrebe vystupovať pod svojim vtedajším rodom.

V júni 2023 vyšli Pageove memoáre pod názvom Pageboy. Kniha opisuje tranzíciu, ale aj grooming, ktorý Page zažil v Hollywoode.

 Filmografia 
 Rok Film Postava Poznámky 1997  Pit Pony  Maggie Maclean  TV film 1999  Pit Pony  Maggie Maclean  TV seriál 2001  Trailer Park Boys  Treen Lahey  TV seriál 2002  The Wet Season  Jocelyn  krátky film Marion Bridge  Joanie  Rideau Hall  Helene  TV seriál 2003 Love That Boy  Suzanna  Pád na dno  Jennifer  TV film Z ulice na Harvard. Príbeh Liz Murrayovej  Young Lisa  TV film Deväť životov  Natalie Merritt  TV film 2004 ReGenesis  Lilith Sandström  TV seriál Duch z počítača  Stella Blackstone  TV seriál 2005 Z úst do úst  Sherry  V pasci  Hayley Stark  2006  X-Men: Posledný vzdor  Katherine „Kitty“ Pryde  2007  Americký zločin  Sylvia Likens  The Tracey Fragments  Tracey Berkowitz  The Stone Angel  Arlene  Juno: Nezrelá na dieťa  Juno MacGuff Oscar, najlepšia herečka – nominácia Zlatý glóbus, najlepšia herečka – nominácia Filmová cena Britskej akadémie, najlepšia herečka – nominácia 2008  Klub mŕtvych  Vanessa Wetherhold  Rollerky  Bliss Cavendar  2010  Peacock  Maggie  Počiatok  Ariadna 2013  Beyond: Two Souls  Jodie Holmes  Hra pre Playstation 3 2014   X-Men: Budúca minulosť  Kitty Pryde / Shadowcat 

 Referencie 

 Iné projekty 

 Externé odkazy 



 Zdroj 


Kategória:Kanadskí dabingoví herci
Kategória:Kanadskí filmoví herci
Kategória:Kanadskí televízni herci
Kategória:Držitelia ceny Independent Spirit Award
Kategória:Držitelia ceny Satellite Award
Kategória:Detskí herci
Kategória:Kanadskí ateisti
Kategória:Kanadské osobnosti anglického pôvodu
Kategória:Kanadské LGBT osobnosti
Kategória:LGBT osobnosti USA
Kategória:Transrodové osobnosti
Kategória:Osobnosti z Halifaxu (Nové Škótsko)